Siguldas novada pašvaldības (reģ. Nr. 90000048152)

Atklāta konkursa

**“Siguldas novada grantēto ceļa posmu būvprojekta**

**izstrāde, autoruzraudzība un būvniecība”**

(Identifikācijas Nr. SNP 2019/17/AK)

Iepirkuma procedūras ziņojums

Siguldā

2019. gada 03. oktobrī

1. **Identifikācijas Nr. -** SNP 2019/17/AK
2. **Datums, kad paziņojums ievietots internetā:**

02.09.2019. – paziņojums par līgumu ievietots Iepirkuma uzraudzības biroja tīmekļa vietnē [www.iub.gov.lv](http://www.iub.gov.lv)

02.09.2019- iepirkuma nolikums ievietots Elektronisko iepirkumu sistēmā (turpmāk EIS) tīmekļvietnē

https://www.eis.gov.lv/EKEIS/Supplier/Procurement/ 26431

02.09.2019. – informācija par iepirkuma nolikumu ievietošanu EIS - Siguldas novada pašvaldības tīmekļa vietnē [www.sigulda.lv](http://www.sigulda.lv)

1. **Pasūtītāja nosaukums -** Siguldas novada pašvaldība.
2. **Iepirkumu komisijas izveidošanas pamatojums:**

Iepirkuma komisijas priekšsēdētāja Inga Zālīte

Iepirkuma komisijas priekšsēdētājas vietniece Rudīte Bete

Komisijas locekļi Anita Strautmane

Līga Landsberga

Andis Ozoliņš

Signe Pavasare

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8) un 17.01.2019. ar Siguldas novada pašvaldības domes sēdes lēmumu (protokols Nr. 2, §19).

Iepirkuma dokumentu sagatavotājs

Pieaicinātā persona/eksperts:

Teritorijas attīstības pārvaldes galvenais ceļu būvinženieris Valts Vilks

Teritorijas attīstības pārvaldes jaunākais ceļu būvinženieris Rihards Keišs

Iepirkuma dokumentu sagatavotāja

Juridiskās pārvaldes vadītāja vietniece iepirkumu jautājumos Inguna Abzalone

1. **Iepirkuma priekšmets un tā īss raksturojums:**

Iepirkuma priekšmets - Siguldas novada grantēto ceļa posmu būvprojekta izstrāde, autoruzraudzība un būvniecība, kas jāveic saskaņā ar Projektēšanas uzdevumiem (Nolikuma 11.1., 11.2., 11.3.pielikums), Tehnisko specifikāciju (Nolikuma 2.pielikums) un līguma projektiem (Nolikuma 8.1., 8.2., 8.3.pielikums).

Iepirkuma priekšmets sadalīts 3 (trīs) daļās:

I daļa Ceļa Rudiņi – Anšpēteri posma no 0,72 km līdz 1,72 km būvprojekta izstrāde, autoruzraudzība, pārbūve;

II daļa Ceļa Lāčplēši – Augšciems posma no 0,0 km līdz 0,7 km būvprojekta izstrāde, autoruzraudzība, pārbūve;

III daļa Ceļa Akenstaka – Rūpnieki – Kalēji posma no 0,0 km līdz 5,4 km būvprojekta izstrāde, autoruzraudzība, pārbūve.

CPV kods: 71320000-7 (inženiertehniskās projektēšanas pakalpojumi);

71248000-8 (projekta un dokumentācijas autoruzraudzība);

45233120-6 (ceļu būvdarbi);

45233220-7 (ceļu seguma būvdarbi).

Siguldas novada grantēto ceļa posmu būvprojekta izstrāde, autoruzraudzība un būvniecība tiks veikta projekta “Siguldas novada pašvaldības trīs grants ceļu posmu pārbūve Allažu un Mores pagastos” Eiropas Lauksaimniecības fonda lauku attīstībai Latvijas Lauku attīstības programmas 2014.-2020.gadam pasākuma “Pamatpakalpojumi un ciematu atjaunošana lauku apvidos” ietvaros.

1. **Iesniedzamā piedāvājuma sastāvs:** 
   1. **Atlases dokumenti:**

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai iepirkumā** | |
| 6.1. Pretendents piesakās dalībai iepirkumā, iesniedzot pieteikumu un informāciju par sevi. | 6.1.1. Pieteikums dalībai iepirkumā, ko sagatavo atbilstoši pievienotajai formai (Nolikuma 1.pielikums).  6.1.2. Personu apvienībai un personālsabiedrībai jāiesniedz vienošanās protokols, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma Līgumu, bez tam, vienošanās protokolā jānorāda atbildības sadalījums starp apvienības dalībniekiem, norādot kādus darbu veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkuma procedūrā. Jāiesniedz visu personu apvienības dalībnieku apliecināts apliecinājums, ka uzvaras gadījumā līdz iepirkumu līguma noslēgšanai personu apvienība tiks reģistrēta komercreģistrā.  6.1.3. Pilnvara vai cits dokuments, kas ļauj piedāvājumu parakstījušai personai uzņemties saistības Pretendenta vārdā.  *(Pieteikums dalībai iepirkumā iesniedzams EIS e-konkursu apakšsistēmas sadaļā “Atlases prasības”, pārējie dokumenti iesniedzami EIS e-konkursu apakšsistēmas sadaļā “Citas prasības”)* |
| **Atlases dokumenti** | |
| 6.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kura veicamo būvdarbu vai sniedzamo pakalpojumu vērtība ir vismaz 10% (desmit procenti) no kopējā finanšu piedāvājuma EUR bez PVN, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām ir reģistrēts, licencēts un/vai sertificēts atbilstoši attiecīgās valsts normatīvo aktu prasībām. | 6.2.1. Par reģistrācijas faktu Pasūtītāja Iepirkuma komisija pārliecināsies Uzņēmumu reģistra tīmekļa vietnē [www.ur.gov.lv](http://www.ur.gov.lv) .  6.2.2. Par tiesībām veikt projektēšanu un būvdarbus Pasūtītāja iepirkuma komisija pārliecināsies Būvniecības informācijas sistēmā [www.bis.gov.lv](http://www.bis.gov.lv)  6.2.3. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.  6.2.4. Ja par iepirkuma uzvarētāju tiks atzīta piegādātāju apvienība, tās pienākums 10 (desmit) dienu laikā skaitot no dienas, kad Pasūtītājs būs tiesīgs slēgt iepirkuma līgumu, izveidot personālsabiedrību, reģistrējot to normatīvos noteiktajā kārtībā Latvijas Republikas Uzņēmumu reģistrā vai līdzvērtīgā iestādē ārvalstīs, un iesniegt Pasūtītājam nepieciešamos dokumentus (Uzņēmuma reģistra izziņa par reģistrāciju oriģināls, Pretendenta vai notariāli apstiprināta kopija) līguma noslēgšanai.  *(Dokumenti iesniedzami EIS e-konkursu apakšsistēmas sadaļā “Citas prasības”)* |
| 6.3. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Šajā gadījumā Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 6.3.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē.  6.3.2. Pretendenta un personas, uz kuras saimnieciskajām un finansiālajām iespējām Pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām Pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.  *(Dokumenti iesniedzami EIS e-konkursu apakšsistēmas sadaļā “Citas prasības”)* |
| 6.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | 6.4.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā.  *(Dokumenti iesniedzami EIS e-konkursu apakšsistēmas sadaļā “Citas prasības”)* |
| 6.5. Pretendenta rīcībā ir visi tehniskie un personāla resursi, lai kvalitatīvi un savlaicīgi nodrošinātu Pasūtītājam nepieciešamos pakalpojumus, būvdarbus. | 6.5.1. Apliecinājums, kas iekļauts pieteikumā dalībai iepirkumā (pēc formas – Nolikuma 1.pielikums).  *(Dokumenti iesniedzami EIS e-konkursu apakšsistēmas sadaļā “Citas prasības”)* |
| 6.6. Pretendenta gada finanšu apgrozījums, par iepriekšējiem trīs pārskata gadiem ne mazāk kā 800 000,00 euro.  Pretendenti, kas dibināti vēlāk, apliecina, ka katra gada finanšu apgrozījums nostrādātajā periodā nav mazāks, kā 800 000 euro.  Ja Pretendents ir personu apvienība[[1]](#footnote-1), tās saimnieciskais un finansiālais stāvoklis ir atbilstošs konkrētā līguma izpildei, ja kopā visu personu apvienībā iesaistīto dalībnieku finanšu apgrozījums par katru no iepriekšējiem trīs pārskata gadiem ir ne mazāks kā 800 000,00 euro. | 6.6.1. Pretendenta apliecinājums par Pretendenta gada finanšu apgrozījumu, norādot apgrozījumu par katru gadu atsevišķi atbilstoši Nolikuma 6.6.punkta prasībām. Pretendentiem, kas dibināti vēlāk apliecinājums par gada finanšu apgrozījumu nostrādātajā periodā. Apliecinājumam pievieno izdruku no Valsts ieņēmumu dienesta Elektroniskās deklarēšanas sistēmas par iepriekšējiem trīs pārskata gadiem vai norāda tīmekļa vietnes adresi, kur iepriekš minētie dokumenti ir pieejami bezmaksas.  6.6.2. Ja Pretendents ir reģistrēts ārvalstī, lai apliecinātu atbilstību Nolikuma 4.6.punktā noteiktajām prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam.  *(Dokumenti iesniedzami EIS e-konkursu apakšsistēmas sadaļā “Citas prasības”)* |
| 6.7. Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 3 (trīs) gadu laikā līdz piedāvājuma iesniegšanas termiņa beigām ir pieredze vismaz 1 (vienā) ceļa/ielas būvniecības vai pārbūves izstrādātā **būvprojektā**, kur vismaz 1 (viena) km garumā ar nesaistītu minerālmateriālā seguma virskārtu. | 6.7.1. Pretendentam ir jāiesniedz projektēšanas ierosinātāja (pasūtītāja) pozitīva atsauksme par Nolikuma 4.pielikuma 1.tabulā norādītā līguma izpildi - būvniecības vai pārbūves būvprojekta izstrādi, kurā apliecināta Pretendenta pieredze un kvalitāte. Ja pretendents veicis darbus kā apakšuzņēmējs, papildus objekta pasūtītāja atsauksmei, kas izsniegta ģenerāluzņēmējam, nepieciešama ģenerāluzņēmēja atsauksme un apliecinoši dokumenti par paveikto darbu apjomu (Nolikuma 4.pielikums).  6.7.2. Pretendentam ir jāiesniedz informācija par savu un/vai Nolikuma 4.4.punktā minēto personu pieredzi(Nolikuma 4.pielikums).  *(Dokumenti iesniedzami EIS e-konkursu apakšsistēmas sadaļā “Atlases prasības”)* |
| 6.8. Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 5 (piecu) gadu laikā līdz piedāvājuma iesniegšanas termiņa beigām ir pieredze vismaz 1 (vienā) II grupas inženierbūvē – ielā 2014.gada 19.augusta Ministru kabineta noteikumu Nr. 500 „Vispārīgie būvnoteikumi” 1.pielikumā noteiktās II grupas vai tai pielīdzināmas inženierbūves - ceļu būvniecības vai pārbūves (rekonstrukcijas) darbos, kur līguma ietvaros ir veikti darbi vienā kārtā vismaz 1 (viena) kmgarumā un objektā ir veikta grāvju rakšana un/vai tīrīšana 1 km garumā(pilnībā pabeigti, līgumā noteiktajā termiņā un kvalitātē), un par iepriekšminētajiem būvdarbiem ir saņēmis pozitīvu atsauksmi no objekta pasūtītāja. | 6.8.1. Pretendentam ir jāiesniedz būvniecības ierosinātāju (pasūtītāju) pozitīva atsauksme par Nolikuma 4.pielikuma 2.tabulā norādītā līguma izpildi - būvniecību vai pārbūvi (rekonstrukciju), kurā apliecināta Pretendenta pieredze un kvalitāte atbilstoši Nolikuma 4.8.punkta prasībai. Ja pretendents veicis darbus kā apakšuzņēmējs, papildus objekta pasūtītāja atsauksmei, kas izsniegta ģenerāluzņēmējam, nepieciešama ģenerāluzņēmēja atsauksme un apliecinoši dokumenti par paveikto darbu apjomu (Nolikuma 4.pielikums).  6.8.2. Pretendentam ir jāiesniedz informācija par savu un/vai Nolikuma 4.4.punktā minēto personu pieredzi(Nolikuma 4.pielikums).  *(Dokumenti iesniedzami EIS e-konkursu apakšsistēmas sadaļā “Atlases prasības”)* |
| 6.9. Pretendentam jānodrošina būvdarbu vadītājs, kuram jābūt sertificētam būvdarbu vadītājam, kas tiesīgs vadīt ceļu būvdarbus. Būvdarbu vadītājam iepriekšējo 5 (piecu) gadu laikā līdz piedāvājuma iesniegšanas termiņa beigām ir pieredze vismaz 1 (vienā) II grupas inženierbūvē – ielā 2014.gada 19.augusta Ministru kabineta noteikumu Nr. 500 „Vispārīgie būvnoteikumi” 1.pielikumā noteiktās II grupas vai tai pielīdzināmas inženierbūves - ceļu būvniecības vai pārbūves (rekonstrukcijas) darbos, kur līguma ietvaros ir veikti darbi vienā kārtā vismaz 1 (viena) km garumā un objektā ir veikta grāvju rakšana un/vai tīrīšana 1 km garumā, un par iepriekšminētajiem būvdarbiem ir saņēmis pozitīvu atsauksmi no objekta pasūtītāja. | 6.9.1. Būvdarbu vadītājam par norādītajiem darbiem jāiesniedz dokumenti (piemēram, būvdarbu vadītāju rīkojumi, saistību rakstu kopijas, būvatļauju kopijas, akts par izpildītiem būvdarbiem, atsauksmi no pasūtītāja utt.), kas apliecina būvdarbu vadītāja statusu attiecīgo būvdarbu veikšanā (Nolikuma 9. pielikums)*.*  6.9.2. Būvdarbu vadītājs ir ieguvis sertifikāciju atbilstoši Latvijas Republikas normatīvajos aktos noteiktajam būvniecības jomā būvdarbu vadīšanā. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanā.  6.9.3.Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas par Eiropas Savienības vai Eiropas Brīvās tirdzniecības asociācijas dalībvalsts speciālistu normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (Nolikuma 9. pielikums);  6.9.4. Ja speciālists nav pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi parakstītu apliecinājumu par dalību iepirkuma līguma izpildē konkrētā pozīcijā, ja pretendents iepirkuma rezultātā iegūs līguma slēgšanas tiesības.  6.9.5. Pretendentam par speciālistu no valstīm, kas nav Eiropas Savienības vai Eiropas Brīvās tirdzniecības asociācijas dalībvalstis, jāiesniedz dokumenti, kas apliecina, ka veikta pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (Nolikuma 9. pielikums).  *(Dokumenti iesniedzami EIS e-konkursu apakšsistēmas sadaļā “Atlases prasības”)* |
| 6.10. Pretendentam līguma izpildē jānodrošina darba aizsardzības koordinators. | 6.10.1. Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas nodrošinās līguma izpildē darbu aizsardzības koordinatoru atbilstoši Latvijas Republikas normatīvajiem aktiem un iepirkuma līgumam (Nolikuma 10. pielikums).  6.10.2. Pretendenta piedāvājumā norādītā ārvalstu speciālista kvalifikācijai jāatbilst speciālista valsts normatīvo aktu prasībām.  *(Dokumenti iesniedzami EIS e-konkursu apakšsistēmas sadaļā “Atlases prasības”)* |
| 6.11. Pretendentam jānodrošina projektētājs, kuram jābūt sertificētam autoceļu projektētājam, kas tiesīgs veikt autoceļa projektēšanu. Projektētājam iepriekšējo 5 (piecu) gadu laikā līdz piedāvājuma iesniegšanas termiņa beigām ir pieredze vismaz 1 (vienā) II grupas inženierbūvēs – ielās 2014.gada 19.augusta Ministru kabineta noteikumu Nr. 500 „Vispārīgie būvnoteikumi” 1.pielikumā noteiktās II grupas vai tai pielīdzināmas inženierbūves - ceļu būvniecības vai pārbūves (rekonstrukcijas) projektu izstrādē, kur katra iepirkuma vai līguma ietvaros ir veikti ielu/ceļu projektēšanas darbi vismaz 1 (viena) km garumā un par iepriekšminētajiem būvdarbiem ir saņēmis pozitīvu atsauksmi no objekta pasūtītāja;  Darbi ir pilnībā pabeigti līgumā noteiktajā termiņā un kvalitātē, un par iepriekšminētajiem projektēšanas darbiem ir saņēmis pozitīvas atsauksmes no objekta pasūtītāja. | 6.11.1. Projektētājam par norādītajiem darbiem jāiesniedz dokumenti (piemēram, projektēšanas rīkojumi, saistību rakstu kopijas, būvatļauju kopijas, akts par izpildītiem projektēšanas darbiem, atsauksmi no pasūtītāja utt.), kas apliecina projektētāja statusu attiecīgo projektēšanas darbu veikšanā (Nolikuma 3. pielikums)*.*  6.11.2. Projektētājs ir ieguvis sertifikāciju atbilstoši Latvijas Republikas normatīvajos aktos noteiktajam būvniecības jomā projektēšanā. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanā.  6.11.3.Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas par Eiropas Savienības vai Eiropas Brīvās tirdzniecības asociācijas dalībvalsts speciālistu normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems;  6.11.4. Ja speciālists nav pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi parakstītu apliecinājumu par dalību iepirkuma līguma izpildē konkrētā pozīcijā, ja pretendents iepirkuma rezultātā iegūs līguma slēgšanas tiesības.  6.11.5. Pretendentam par speciālistu no valstīm, kas nav Eiropas Savienības vai Eiropas Brīvās tirdzniecības asociācijas dalībvalstis, jāiesniedz dokumenti, kas apliecina, ka veikta pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu.  *(Dokumenti iesniedzami EIS e-konkursu apakšsistēmas sadaļā “Atlases prasības”).* |
| 6.12. Pretendents ir tiesīgs balstīties uz citu uzņēmēju iespējām, ja tas ir nepieciešams līgumu izpildei, neatkarīgi no savstarpējo attiecību rakstura. Prasības, kas noteiktas Nolikuma 4.punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | Ja Pretendents plāno piesaistīt apakšuzņēmēju/s, piedāvājumā ir jāiekļauj:  6.12.1. informācija par apakšuzņēmējiem un apakšuzņēmēju apakšuzņēmējiem (5.pielikums);  6.12.2. apakšuzņēmēja un apakšuzņēmēja apakšuzņēmēja apliecinājums(6. pielikums).  *(Dokumenti iesniedzami EIS e-konkursu apakšsistēmas sadaļā “Atlases prasības”)* |
| 6.13. Pretendents garantē, ka gadījumā, ja ar Pretendentu tiks noslēgti iepirkuma līgumi, tas uz projektēšanas un būvniecības iepirkuma līgumu darbības laiku veiks būvdarbu veicēja/projektētāja vispārējās civiltiesiskās atbildības un būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. | 6.13.1. Pretendentam jāiesniedz apliecinājums, ka gadījumā, ja ar Pretendentu tiks noslēgti iepirkuma līgumi, tas 15 (piecpadsmit) darba dienu laikā no projektēšanas un būvniecības līgumu parakstīšanas dienas iesniegs Pasūtītājam, apdrošināšanas polisi un dokumentu, kas apliecina apdrošināšanas prēmijas apmaksu.  *(Dokumenti iesniedzami EIS e-konkursu apakšsistēmas sadaļā “Citas prasības”)* |
| 6.14. Pretendentam līguma slēgšanas tiesību piešķiršanas gadījumā jānodrošina katra ceļa posma projektēšanas un būvdarbu iepirkuma līguma saistību izpildes nodrošinājums 10% (desmit procentu) apmērā no kopējās līgumcenas saskaņā ar iepirkuma līgumu projektos (Nolikuma 8.1., 8.3.pielikums) izvirzītajām prasībām. | 6.14.1. Pretendentam jāiesniedz apliecinājums, ka gadījumā, ja ar Pretendentu tiks noslēgti iepirkuma līgumi, tas 15 (piecpadsmit) darba dienu laikā no līguma parakstīšanas dienas, pretendents iesniegs bankas vai apdrošināšanas sabiedrības līguma saistību izpildes garantiju 10 % (desmit procentu) apmērā no kopējās līguma summas saskaņā ar iepirkuma līgumu projektos (Nolikuma 8.1., 8.3.pielikums) izvirzītajām prasībām.  *(Dokumenti iesniedzami EIS e-konkursu apakšsistēmas sadaļā “Citas prasības”)* |
| 6.15. Pretendentam līguma slēgšanas tiesību piešķiršanas gadījumā jānodrošina būvdarbu garantijas laika garantija 10 % (desmit procentu) apmērā no izpildīto būvdarbu kopsummas. | 6.15.1. Pretendentam jāiesniedz apliecinājums, ka gadījumā, ja ar Pretendentu tiks noslēgti iepirkuma līgumi, tas 15 (piecpadsmit) darba dienu laikā pēc objekta Galīgā Darbu nodošanas – pieņemšanas akta parakstīšanai no abiem Līdzējiem dienas iesniegs bankas vai apdrošināšanas sabiedrības līguma būvdarbu garantijas laika garantiju 10 % (desmit procentu) apmērā no izpildīto būvdarbu kopsummas saskaņā ar iepirkuma līgumu projektos (Nolikuma 8.3.pielikums) izvirzītajām prasībām.  *(Dokumenti iesniedzami EIS e-konkursu apakšsistēmas sadaļā “Citas prasības”)* |
| **Finanšu piedāvājums** | |
| 6.16. Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (Nolikuma 7. pielikums). | 6.16.1. Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (Nolikuma 7. pielikums).  *(Dokumenti iesniedzami EIS e-konkursu apakšsistēmas sadaļā “Finanšu piedāvājuma prasības”)* |
| **Citas prasības** | |
| 6.17. Citi dokumenti | 6.17.1. Pretendents iesniedz citus ar piedāvājumu saistītus dokumentus, lai apliecinātu atbilstību Nolikumā noteiktajām prasībām.  *(Dokumenti iesniedzami EIS e-konkursu apakšsistēmas sadaļā “Citas prasības”)* |

**6.2. Piedāvājumu izvēles kritērijs:**

6.2.1. Pēc Pretendentu piedāvājumu atlases pārbaudes un Finanšu piedāvājumu atbilstības pārbaudes Nolikumā noteiktajām prasībām, no atbilstošajiem piedāvājumiem Pasūtītāja Iepirkuma komisija izvēlas piedāvājumu saskaņā ar Publisko iepirkumu likuma 51.pantā paredzēto piedāvājuma izvēles kritēriju ņemot vērā tikai piedāvāto kopējo cenu. Par saimnieciski visizdevīgāko piedāvājumu tiks atzīts Pretendenta piedāvājums, kura piedāvātā cena ir lētāka par pārējo pretendentu piedāvātajām cenām.

6.2.2. Vērtējot piedāvājumu, Pasūtītāja Iepirkuma komisija ņems vērā tā kopējo cenu bez pievienotās vērtības nodokļa.

6.2.3.Ja Pasūtītāja Iepirkuma komisija konstatē, ka atbilstoši noteiktajam piedāvājuma izvēles kritērijam vairākiem piedāvājumiem novērtējums ir vienāds, tad līguma slēgšanas tiesības tiek piešķietas pretendentam, kuram ir lielāka vidējā sociālā nodokļa iemaksa valsts budžetā par vienu Pretendenta darbinieku pēdējā darbības gadā.

**7. Piedāvājuma iesniegšanas, atvēršanas vieta un termiņš:**

Pretendentu piedāvājumi jāiesniedz līdz 2019.gada 18.septembra plkst. 12.00, EIS e-konkursa apakšsistēmā [www.eis.gov.lv](http://www.eis.gov.lv). Piedāvājumu atvēršana notika 2019.gada 18.septembra plkst. 12:00 Siguldas novada pašvaldības Administrācijas ēkā, Zinātnes ielā 7, Siguldā, 2.stāvā, 209.kabinetā, izmantojot EIS sistēmas e-konkursu apakšsistēmu. Piedāvājumu atvēršanas sanāksme ir atklāta, tajā var piedalīties jebkura ieinteresētā persona, izmantojot EIS sistēmas e-konkursu apakšsistēmu.

**8. Iesniegtie pretendentu piedāvājumi, iesniegšanas datums, piedāvātā cena:**

|  |  |  |  |  |
| --- | --- | --- | --- | --- |
| **Nr..** | **Pretendents** | | **Iesniegšanas datums un laiks** | **Cena bez PVN** |
| 1. | "BALTIJAS BŪVE" SIA | 18.09.2019 plkst. 10:33 | | EIRO 776888.6 |
| 2. | "Baustelle" SIA | 17.09.2019 plkst. 15:51 | | EIRO 493843.25 |
| 3. | "DGR serviss" SIA | 18.09.2019 plkst. 11:12 | | EIRO 265100.61 |
| 4. | "Limbažu ceļi" SIA | 18.09.2019 plkst. 09:54 | | EIRO 853000 |
| 5. | "Rubate" SIA | 18.09.2019 plkst. 09:13 | | EIRO 697201.1 |
| 6. | Sabiedrība ar ierobežotu atbildību "S1" | 17.09.2019 plkst. 18:01 | | EIRO 802842.88 |
| 7. | "Valkas ceļi" SIA | 18.09.2019 plkst. 11:45 | | EIRO 774000 |
| 8. | "VT KUUM" Pilnsabiedrība | 18.09.2019 plkst. 11:44 | | EIRO 725545.06 |

1. **Iepirkumu komisijas kopējais piedāvājumu salīdzināšanas un vērtēšanas pārskats.**

**Piedāvājuma noformējums, piedāvājuma nodrošinājums, atlases dokumenti, tehniskais piedāvājums, finanšu piedāvājums:**

* 1. **Piedāvājumu noformējumu pārbaude:**

Izskatot Pretendentu SIA “Baltijas Būve”, SIA “Baustelle”, SIA “DGR serviss”, SIA “Limbažu ceļi”, SIA “Rubate”, SIA “S1”, SIA “Valkas ceļi”, Pilnsabiedrība “VT KUUM” iesniegtos piedāvājumus, Siguldas novada pašvaldības Iepirkuma komisija pieņēma lēmumu, ka SIA “Baltijas Būve”, SIA “Baustelle”, SIA “DGR serviss”, SIA “Limbažu ceļi”, SIA “Rubate”, SIA “S1”, SIA “Valkas ceļi”, Pilnsabiedrība “VT KUUM” piedāvājumi noformēti atbilstoši iepirkuma Nolikuma 1.8.punkta prasībām un piedalās tālākā vērtēšanā.

**9.2. Atlases dokumentu pārbaude:**

Pretendentu SIA “Baltijas Būve”, SIA “Limbažu ceļi”, SIA “S1”, SIA “Valkas ceļi”, Pilnsabiedrība “VT KUUM” atlases dokumenti atbilst iepirkuma Nolikuma prasībām.

**Precizējošas informācijas pieprasīšana un izskatīšana:**

**9.2.1. Pretendentam SIA “DGR serviss”:**

Siguldas novada pašvaldības Iepirkuma komisija saskaņā ar iepirkuma Nolikuma 8.1.3.punktu, lūdza rakstveidā sniegt skaidrojumu par Pretendenta SIA “DGR serviss” iesniegto piedāvājumu (papildus informācijas pieprasījums par SIA “DGR serviss” iesniegto piedāvājumu (26.09.2019. iesniegums Nr. 1.3.8. – 2/2549)).

2019.gada 2.oktobrī, izskatot SIA “DGR serviss” iesniegto skaidrojumu un precizējošo informāciju (27.09.2019. atbildes vēstule e-pastā) un Pretendenta SIA “DGR serviss” iesniegto piedāvājumu, Siguldas novada pašvaldības Iepirkuma komisija konstatēja, ka piedāvājums neatbilst:

1) iepirkuma Nolikuma 4.6.punkta prasībai, jo finanšu apgrozījums par 2016.gadu nav norādīts atbilstoši iepirkuma Nolikuma 4.6.punkta prasībai;

2) iepirkuma Nolikuma 4.4.punkta prasībai, kura nosaka, ka “…Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas”. Pretendenta norādītā persona, uz kura iespējām Pretendents balstās projektēšanai un autoruzraudzībai (SIA “Projektēšanas birojs AUSTRUMI”) nesniegs projektēšanas un autoruzraudzības pakalpojumus, jo piedāvājumā iepriekš minētā persona, uz kura iespējām Pretendents balstās (SIA “Projektēšanas birojs AUSTRUMI”) nav plānota piesaistīt un nav norādīta kā apakšuzņēmējs un nav iesniegts iepirkuma Nolikuma 5. un 6.pielikums par SIA “Projektēšanas birojs AUSTRUMI”. Piedāvājumā, atbilstoši iepirkuma Nolikums 4.12.punkta prasībai, norādīts, ka Pretendents plāno piesaistīt apakšuzņēmēju (SIA “Geika”), kurš sniegs projektēšanas un autoruzraudzības pakalpojumus, savukārt, norādītais apakšuzņēmējs (SIA “Geika”) nav norādīts kā persona, uz kura iespējām Pretendents balstās un nav iesniegts iepirkuma Nolikuma 4.pielikums “1.tabula PROJEKTĒŠANAI” par SIA “Geika” pieredzi atbilstoši iepirkuma Nolikuma 4.7., 4.7.1.punkta prasībai.

SIA “DGR serviss” ar skaidrojošo un precizējošo informāciju ir papildinājis piedāvājumu, iesniedzot jaunus dokumentus. Siguldas novada pašvaldības Iepirkuma komisija nav tiesīga vērtēt informāciju, kura iesniegta pēc piedāvājumu iesniegšanas termiņa beigām.

Pamatojoties uz iepriekš minēto un iepirkuma Nolikuma 8.1.4.punktu, Siguldas novada pašvaldības Iepirkuma komisija Pretendenta SIA “DGR serviss” iesniegto piedāvājumu tālāk neizskata un nevērtē.

**9.2.2. Pretendentam SIA “Rubate”:**

Siguldas novada pašvaldības Iepirkuma komisija saskaņā ar iepirkuma Nolikuma 8.1.3.punktu, lūdza rakstveidā sniegt precizējumu par Pretendenta SIA “Rubate” iesniegto piedāvājumu (papildus informācijas pieprasījums par SIA “Rubate” iesniegto piedāvājumu (26.09.2019. iesniegums Nr. 1.3.8. – 2/2550)).

2019.gada 2.oktobrī, izskatot SIA “Rubate” iesniegto precizējošo informāciju (30.09.2019. atbildes vēstule Nr.25) un Pretendenta SIA “Rubate” iesniegto piedāvājumu, Siguldas novada pašvaldības Iepirkuma komisija konstatēja, ka piedāvājums atbilst iepirkuma Nolikumā minētajām prasībām un piedalās tālākā vērtēšanā.

**9.2.3. Pretendentam SIA “Baustelle”:**

Siguldas novada pašvaldības Iepirkuma komisija saskaņā ar iepirkuma Nolikuma 8.1.3.punktu, lūdza rakstveidā sniegt precizējumu par Pretendenta SIA “Baustelle” iesniegto piedāvājumu (papildus informācijas pieprasījums par SIA “Baustelle” iesniegto piedāvājumu (26.09.2019. iesniegums Nr. 1.3.8. – 2/2551 )).

2019.gada 2.oktobrī, izskatot SIA “Baustelle” iesniegto precizējošo informāciju (30.09.2019. atbildes vēstule Nr.2019/116) un Pretendenta SIA “Baustelle” iesniegto piedāvājumu, Siguldas novada pašvaldības Iepirkuma komisija konstatēja, ka piedāvājums atbilst iepirkuma Nolikumā minētajām prasībām un piedalās tālākā vērtēšanā (SIA “Baustelle” iesniegtā precizējošā informācija (30.09.2019. atbildes vēstule Nr.2019/116).

Tālākā vērtēšanā piedalās Pretendenti: SIA “Baltijas būve”, SIA “Baustelle”, SIA “Limbažu ceļi”, SIA “Rubate”, SIA “S1”, SIA “Valkas ceļi”, Pilnsabiedrība “VT KUUM”.

**9.3. Finanšu piedāvājumu atbilstības pārbaude:**

|  |  |  |
| --- | --- | --- |
| **Nr.** | **Pretendents** | **Cena EUR bez PVN** |
| 1. | SIA “Baltijas Būve” | 776 888,60 |
| 2. | SIA “Baustelle” | 493 843,25 |
| 3. | SIA “Limbažu ceļi” | 853 000 |
| 4. | SIA “Rubate” | 697 201,10 |
| 5. | SIA “S1” | 802 842,88 |
| 6. | SIA “Valkas ceļi” | 774 000 |
| 7. | Pilnsabiedrība “VT KUUM” | 725 545,06 |

1. **Lēmuma pieņemšana:**

2019.gada 2.oktobrī, Siguldasnovada pašvaldības Iepirkuma komisija atklāti balsojot, ar 4 balsīm „par” (I.Zālīte, A.Strautmane, S.Pavasare, L.Landsberga), „pret” – nav, „atturas” – nav, nolemj, ka – **SIA “Baustelle”** iesniegtais piedāvājums atbilst iepirkuma Nolikuma prasībām un ir saimnieciski izdevīgākais no vērtējamiem piedāvājumiem, kuru nosaka, ņemot vērā tikai piedāvāto kopējo cenu.

**11. Pretendenta, kuram būtu piešķiramas līguma slēgšanas tiesības PIL 42.panta pirmās daļas izslēgšanas nosacījumu pārbaude:**

Pasūtītājs nekonstatēja Publisko iepirkumu likuma 42.pantā pirmajā daļā minētos apstākļus, jo saskaņā ar PIL 42.panta devīto daļu, Siguldasnovada pašvaldības Iepirkuma komisija pārbaudīja Pretendentu, kuram būtu piešķiramas līguma slēgšanas tiesības (SIA “Baustelle”) un personu, uz kura iespējām Pretendents balstās, kurš ir arī apakšuzņēmējs (SIA “Polyroad”), datus, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūstot informāciju:

**11.1. Par Pretendentu – SIA “Baustelle”**

11.1.1. par Publisko iepirkumu likuma 42.panta pirmās daļas 1., 6. un 7.punktu minētajiem noziedzīgajiem nodarījumiem – no Iekšlietu ministrijas Informācijas centra (Sodu reģistra):

E-izziņa par iepirkumu regulējošajos normatīvajos aktos paredzētajiem pārkāpumiem SRA Nr.31427346-1003535264; SRA Nr.31427346-1003535269; SRA Nr.31427346-1003535266; SRA Nr.31427346-1003535273; SRA Nr.31427346-1003535271.

11.1.2. par Publisko iepirkumu likuma 42.panta pirmās daļas 2.punktā minētajiem faktiem – no Valsts ieņēmumu dienesta un Latvijas pašvaldībām:

E-izziņa par nodokļu nomaksas statusu NO Nr.31427335-1003535038 uz 18.09.2019. (piedāvājuma iesniegšanas termiņa pēdējā diena);

E-izziņa par nodokļu nomaksas statusu NO Nr.31427346-1003535278 uz 02.10.2019. (diena, kad pieņemts lēmums par iespējamu iepirkuma līguma slēgšanas tiesību piešķiršanu).

11.1.3. par Publisko iepirkumu likuma 42.panta pirmās daļas 3. un 14.punktā minētajiem faktiem – no Uzņēmumu reģistra:

E-izziņa par likvidācijas, maksātnespējas un saimnieciskās darbības apturēšanu URA Nr.31427346-1003535275.

Pasūtītājs iepriekš minēto informāciju ir tiesīgs saņemt, neprasot Pretendenta un citu Publisko iepirkumu likuma 42. panta pirmajā daļā minēto personu piekrišanu.

11.1.4. par Publisko iepirkumu likuma 42.panta pirmās daļas 4. un 5.punktā minēto, Pretendents ir iesniedzis piedāvājuma 1., 2.lpp “Pretendenta pieteikums”.

**11.2. Par personu, uz kuras iespējām Pretendents balstās, kurš ir arī apakšuzņēmējs – SIA “Polyroad”**

11.2.1. par Publisko iepirkumu likuma 42.panta pirmās daļas 1., 6. un 7.punktu minētajiem noziedzīgajiem nodarījumiem – no Iekšlietu ministrijas Informācijas centra (Sodu reģistra):

E-izziņa par iepirkumu regulējošajos normatīvajos aktos paredzētajiem pārkāpumiem SRA Nr.31427346-1003535262.

11.2.2. par Publisko iepirkumu likuma 42.panta pirmās daļas 2.punktā minētajiem faktiem – no Valsts ieņēmumu dienesta un Latvijas pašvaldībām:

E-izziņa par nodokļu nomaksas statusu NO Nr.31427335-1003535036 uz 18.09.2019. (piedāvājuma iesniegšanas termiņa pēdējā diena);

E-izziņa par nodokļu nomaksas statusu NO Nr.31427346-1003535276 uz 02.10.2019. (diena, kad pieņemts lēmums par iespējamu iepirkuma līguma slēgšanas tiesību piešķiršanu).

11.2.3. par Publisko iepirkumu likuma 42.panta pirmās daļas 3. un 14.punktā minētajiem faktiem – no Uzņēmumu reģistra:

E-izziņa par likvidācijas, maksātnespējas un saimnieciskās darbības apturēšanu URA Nr.31427346-1003535274.

Pasūtītājs iepriekš minēto informāciju ir tiesīgs saņemt, neprasot Pretendenta un citu Publisko iepirkumu likuma 42. panta pirmajā daļā minēto personu piekrišanu

**12. Pretendenta, kuram būtu piešķiramas līguma slēgšanas tiesības pārbaude atbilstoši Starptautisko un Latvijas Republikas nacionālo sankciju likuma 11.1 pantam**

Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma 11.1panta pirmajā un otrajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.¹pantam, veicot pārbaudi Noziedzīgi iegūtu līdzekļu legalizācijas novērtēšanas dienesta (Kontroles dienesta) tīmekļa vietnē: <http://sankcijas.kd.gov.lv>

1. **Lēmuma pieņemšana**

2019.gada 2.oktobrī, Siguldas novada pašvaldības Iepirkuma komisija atklāti balsojot, ar 4 balsīm „par” (I.Zālīte, A.Strautmane, S.Pavasare, L.Landsberga), „pret” – nav, „atturas” – nav, nolemj, ka – **SIA “Baustelle”** iesniegtais piedāvājums atbilst iepirkuma Nolikuma prasībām un ir saimnieciski izdevīgākais no vērtējamiem piedāvājumiem, kuru nosaka, ņemot vērā tikai piedāvāto kopējo cenu.

**14. Saņemtie pieprasījumi izskaidrot iepirkuma Nolikumu, sniegtās atbildes:**

10.09.2019. saņemti jautājumi;

11.09.2019.tika sniegta atbilde 1.3.8-2/2399, kura ievietota Siguldas novada pašvaldības tīmekļvietnē un EIS e-konkursu apakšsistēmā.

Iepirkuma komisijas priekšsēdētāja I.Zālīte

1. Prasība par finanšu apgrozījumu ir attiecināma uz tiem personu apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi [↑](#footnote-ref-1)